钦定古今图书集成/明伦汇编/氏族典/第061卷 > 《廖用贤尚友录》 > 余崇龟
## 钦定古今图书集成/明伦汇编/氏族典/第061卷 > 《廖用贤尚友录》 > 余崇龟

按《仙游县志》：“崇龟，字景望，淳熙五年登进士，历官司
农丞，赐对便殿，除秘书丞兼权工部郎官。时韩𠈁胄
专权，苏师旦寄声邀崇龟一见，欲处以要津。崇龟叹
曰：‘呈身御史，古人所耻，归洁吾身可也’。即力丐补外，
知江州，累迁枢密院检详文字。𠈁胄罢，丞相史弥远
奏曰：‘自权臣专政，士夫趋附，中立不倚，在朝士中独’”
崇龟一人，即日除监察御史。嘉定改元，北敌议和，要
求韩𠈁胄函首事，廷臣尽主其议，崇龟独不可。寻除
兵部侍郎兼权给事中。卒，赠通议大夫。